সোমবার আবার রেকর্ড পরিমাণ কমে গেল টাকার দাম (Rupee Experiences All Time Low)। এক ডলারের নিরিখে ভারতীয় মুদ্রার বর্তমান মূল্য 72.44 টাকা। জানিয়েছে সংবাদসংস্থা রয়টার্স। মার্কিন মুদ্রার গুরুত্ব আমদানীকারকদের কাছে ক্রমশ বৃদ্ধি পেয়েই চলেছে। আর, তা ফলে, অন্যান্য বিদেশি মুদ্রার থেকে ডলারের অবস্থা যথেষ্ট ভালো অবস্থায় রয়েছে বিশ্ববাজারে। জানিয়েছে সংবাদসংস্থা পিটিআই। আজ স্থানীয় বাজার খোলার সময় এক ডলারের নিরিখে ভারতীয় মুদ্রার মূল্য ছিল 72.15 টাকা। এর আগে বাজার বন্ধ হওয়ার সময় এক ডলারের নিরিখে ভারতীয় মুদ্রার মোট মূল্য ছিল 71.73 টাকা। এর আগে চলতি মাসের ছ’তারিখ এক ডলারের নিরিখে ভারতীয় মুদ্রার মূল্য ছিল 72.11 টাকা।